มาร้านนี้ต้องระวัง เห็นราคาแพง แต่ไม่ได้แปลว่าเขาจะให้น้อยครับ
แต่ละจาน จุกได้เลย ราคาจะอยู่ช่วง 150-250 บาท
พวกอาหารไทยจะรสจัดจ้านระดับนึง อาจติดหวานหน่อยครับ

เมนูที่สั่ง
- ข้าวขาหมูคาราเมลและไข่มะตูม
กับมาเป็นถ้วยครับ หมูมีส่วนเนื้อมากกว่าส่วนมัน ไข่มะตูมเยิ้มๆ อร่อยมาก
น้ำจะหวาน เพราะใส่คาราเมล เลยมีกลิ่นคาราเมลนิดๆ อร่อยกลมกล่อมไปอีกแบบ
นอกจากนี้ยังมี สลัดสไตล์ญี่ปุ่น และซุปที่มีรสขิงอ่อนๆให้ด้วย 
แต่เห็นเหมือนเมนูเด็กๆอย่างงี้ น้ำส้มที่ให้มา แซ่บมากๆนะครับ ระวังไว้ด้วย

-ผัดวุ้นเส้นผักกระเฉด
ผัดแห้งกำลังดี รสชาติแซ่บๆแบบสุกี้แห้ง ผักกระเฉดใส่ไม่ยั้ง มีกุ้งพอสมควร อร่อยจัดจ้านพอควร
จานนี้ก็มาใหญ่เหมือนกันครับ  

- ส้มตำปลาแซลม่อนทอด
ก็เป็นตำไทย ที่วางแซลม่อนไว้ข้างบนครับ แต่ตัวปลาตักทานคู่กับส้มตำ ก็เข้ากันได้ดีนะ
ตัวส้มตำจะเส้นใหญ่หน่อย กรุบกรอบมาก น้ำส้มตำค่อนข้างหวาน ไม่เผ็ด เป็นเมนูน่าลองอีกเมนู
